מתוך הרשימה המעניינת שהתפרסמה בגרסה החדשה של האתר של איש הענבים, צדו את עיני האירועים הבאים: בית פתוח פינו נואר שיערך בערב יום חמישי ה-13.3, במחיר של 80 ש"ח לחברי המועדון, עם הזדמנות לטעום הרבה מהמבחר הבסיסי שיש בארץ של הזן המעניין הזה.
הספשל רזרב החיפאי, בשישי ה-14.3 עם טעימת יינות מקבוצת צרפת ישראל, וב-20.3 טעימת נביולו. המחיר של הטעימה טרם התפרסם, ואני מקווה שזה יהיה משהו שייכנס לי לתקציב. לפרטים 048361187. היום ביקרתי בחנות ושמתי לב שמלבד ההרחבה של החנות, גם המבחר השתדרג, למשל ביינות שמביאים לארץ מרש ולא נפוץ למצוא בחנויות, מגוון יפה של אמפורה ועוד.
אין כמעט סיכוי שקוראי השורות האלה לא שמעו/קראו/דנו בטעימת יינות ישראל של פרקר וסקווירס. הרבה דיו וירטואלי נשפך על האירוע, ולמען האמת אין לי ממש מה להוסיף. בכל זאת, פרקר השני (ישראל, לא רוברט) השיג רשות לתרגם ולפרסם חלק מהכתבה שנכתבה – קישור.
עוד דבר קטן, לפני שפותחים בטעימות – אני תמיד שמח לתת קישור לבלוג חדש שעוסק ביין (באנגלית), וכותב שורות אלה לפחות, מרגיש שיש לו מה ללמוד שם.